b'\n_START_ARTICLE_\nYork-luokka (risteilij\xc3\xa4)\n_START_SECTION_\nRakennussuunnitelma\n_START_PARAGRAPH_\nKuninkaallisella laivastolla oli tarve saada palvelukseen County-luokan tyyppisi\xc3\xa4 aluksia, mutta Washingtonin laivastosopimuksen rajoitukset edellyttiv\xc3\xa4t pienempi\xc3\xa4 aluksia. Ainoina mahdollisuuksina oli kevent\xc3\xa4\xc3\xa4 p\xc3\xa4\xc3\xa4aseistusta, panssarointia tai nopeutta. Kaksi viimeist\xc3\xa4 katsottiin mahdottomiksi, joten p\xc3\xa4\xc3\xa4aseeksi valittiin 8 tuuman tykit, jotka olivat pienimpi\xc3\xa4 mahdollisia tarkan tulenjohdon mahdollistavia aseita. Lis\xc3\xa4ksi alusta kevennettiin poistamalla X-torni. T\xc3\xa4ll\xc3\xb6in kolmeen torniin sijoitettiin kuhunkin kaksi 8 tuuman tykki\xc3\xa4._NEWLINE_X-tornin poistaminen mahdollisti aluksen pienent\xc3\xa4misen 50 jalkaa (15 metri\xc3\xa4) lyhyemm\xc3\xa4ksi ja 9 jalkaa (3 metri\xc3\xa4) kapeammaksi kuin edelt\xc3\xa4nyt County-luokka. Alukseen kuitenkin asennettiin vastaava moottori, joten nopeutta saatiin hieman kasvatettua. Lopputuloksena oli 1\xc2\xa0750 tonnin s\xc3\xa4\xc3\xa4st\xc3\xb6 uppoumassa._NEWLINE_County-luokkaan verrattuna suojaa voitiin lis\xc3\xa4t\xc3\xa4 3 tuuman paksuinen ja 8 jalan levyinen vy\xc3\xb6 kiersi aluksen kylki\xc3\xa4. Lis\xc3\xa4ksi aluksen alakansi panssarointiin. Aluksen lyhent\xc3\xa4misen seurauksena keskilaivan ammusvarasto poistettiin ja j\xc3\xa4ljelle j\xc3\xa4\xc3\xa4neet keulan ja per\xc3\xa4n ammusvarastot koteloitiin. Aluksen 4-tuuman apuaseita siirrettiin keskilaivasta kohti per\xc3\xa4\xc3\xa4 ja keulaa, jotta ne olisivat l\xc3\xa4hemp\xc3\xa4n\xc3\xa4 ammust\xc3\xa4ydennyksi\xc3\xa4._NEWLINE_Alusten ilmatorjunta-aseistus koostui kahdesta neliputkisesta puolen tuuman Vickers konekiv\xc3\xa4\xc3\xa4rist\xc3\xa4.'